Auditor's report — PTTGC, period 2024 (audited, opinion: unqualified)
Auditor firm: KPMG
Signing partner: (วัยวัฒน์ กอสมานชัยกิจ)
Signed: 2025-02-17

บริษัท พีทีที โกลบอล เคมิคอล จำกัด (มหาชน)

และบริษัทย่อย

งบการเงินสำหรับปีสิ้นสุดวันที่ 31 ธันวาคม 2567

และ

รายงานของผู้สอบบัญชีรับอนุญาต

รายงานของผู้สอบบัญชีรับอนุญาต

เสนอ ผู้ถือหุ้นบริษัท พีทีที โกลบอล เคมิคอล จำกัด (มหาชน)

ความเห็น

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท พีทีที โกลบอล เคมิคอล จำกัด (มหาชน) และบริษัทย่อย (กลุ่มบริษัท) และของเฉพาะบริษัท พีทีที โกลบอล เคมิคอล จำกัด (มหาชน) (บริษัท) ตามลำดับ ซึ่งประกอบด้วยงบฐานะการเงินรวมและงบฐานะการเงินเฉพาะกิจการ ณ วันที่ 31 ธันวาคม 2567 งบกำไรขาดทุนรวมและงบกำไรขาดทุนเฉพาะกิจการ งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ งบการเปลี่ยนแปลงส่วนของผู้ถือหุ้นรวมและงบการเปลี่ยนแปลงส่วนของผู้ถือหุ้นเฉพาะกิจการ และงบกระแสเงินสดรวมและงบกระแสเงินสดเฉพาะกิจการ สำหรับปีสิ้นสุดวันเดียวกัน และหมายเหตุประกอบงบการเงินซึ่งประกอบด้วยสรุปนโยบายการบัญชีและข้อมูลอธิบายอื่นที่มีสาระสำคัญ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่ 31 ธันวาคม 2567 ผลการดำเนินงานรวมและผลการดำเนินงานเฉพาะกิจการ และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกันโดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในวรรค ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ ในรายงานของข้าพเจ้า ข้าพเจ้ามีความเป็นอิสระจากกลุ่มบริษัทและบริษัทตามประมวลจรรยาบรรณของผู้ประกอบวิชาชีพบัญชี รวมถึง มาตรฐานเรื่องความเป็นอิสระ ที่กำหนดโดยสภาวิชาชีพบัญชี (ประมวลจรรยาบรรณของผู้ประกอบวิชาชีพบัญชี) ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบด้านจรรยาบรรณอื่น ๆ ตามประมวลจรรยาบรรณของผู้ประกอบวิชาชีพบัญชี ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี แต่ไม่รวมถึง งบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการ คือ การอ่านข้อมูลอื่นตามที่ระบุข้างต้นเมื่อจัดทำแล้ว และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ หากในการปฏิบัติงานดังกล่าว ข้าพเจ้าสรุปได้ว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องรายงานข้อเท็จจริงนั้น ทั้งนี้ ข้าพเจ้าไม่พบว่ามีเรื่องดังกล่าวที่ต้องรายงาน

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ  ผู้บริหารรับผิดชอบในการประเมินความสามารถของ กลุ่มบริษัทและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการกำกับดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้ งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและ งบการเงินเฉพาะกิจการไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาดเนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแล และการปฏิบัติงานตรวจสอบกลุ่มบริษัท ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระและการดำเนินการเพื่อขจัดอุปสรรคหรือมาตรการป้องกันของข้าพเจ้า

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ ที่มีนัยสำคัญที่สุดในการตรวจสอบ งบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(วัยวัฒน์ กอสมานชัยกิจ)

ผู้สอบบัญชีรับอนุญาต

เลขทะเบียน 6333

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

17 กุมภาพันธ์ 2568

| การประเมินการด้อยค่าของค่าความนิยม | การประเมินการด้อยค่าของค่าความนิยม |

| อ้างถึงหมายเหตุประกอบงบการเงินข้อ 3 (ฑ) และข้อ 14 ของงบการเงินรวม | อ้างถึงหมายเหตุประกอบงบการเงินข้อ 3 (ฑ) และข้อ 14 ของงบการเงินรวม |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| กลุ่มบริษัทมีค่าความนิยมที่เกิดจากการซื้อธุรกิจในอดีตเป็นจำนวนเงินที่มีนัยสำคัญ ทำให้หน่วยสินทรัพย์ที่ก่อให้เกิดกระแสเงินสดที่เกี่ยวข้องกับค่าความนิยมดังกล่าว ต้องทดสอบการด้อยค่าเป็นประจำทุกปี   กลุ่มบริษัทประเมินมูลค่าที่คาดว่าจะได้รับคืนของแต่ละหน่วยสินทรัพย์ที่ก่อให้เกิดเงินสดที่เกี่ยวข้องกับ ค่าความนิยมโดยวิธีการประเมินมูลค่าจากการใช้ของสินทรัพย์ (วิธีคิดลดกระแสเงินสด) ขาดทุนจากการด้อยค่ารับรู้เมื่อมูลค่าที่คาดว่าจะได้รับคืนต่ำกว่ามูลค่าตามบัญชีของสินทรัพย์  เนื่องจากยอดคงเหลือมีสาระสำคัญและเกี่ยวข้องกับการใช้ดุลยพินิจที่สำคัญในการประมาณการกระแสเงินสดในอนาคตของแต่ละหน่วยสินทรัพย์ที่ก่อให้เกิดเงินสดที่เกี่ยวข้องกับค่าความนิยมและการประเมินความเหมาะสมของอัตราคิดลด ข้าพเจ้าจึงพิจารณาว่าการวัดมูลค่าที่คาดว่าจะได้รับคืนเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง ทำความเข้าใจกระบวนการทดสอบการด้อยค่า ของผู้บริหาร รวมถึงการประมาณการกระแสเงินสดที่คาดว่าจะได้รับในอนาคตและข้อสมมติที่สำคัญที่ใช้ในการสนับสนุนการประมาณการดังกล่าว ประเมินความสมเหตุสมผลของประมาณการ ผลการดำเนินงานโดยเปรียบเทียบการประมาณการในอดีตกับผลการดำเนินงานที่เกิดขึ้นจริง ทดสอบข้อสมมติที่สำคัญที่สนับสนุนการประมาณการกระแสเงินสดที่จะได้รับในอนาคตคิดลดเป็นมูลค่าปัจจุบันของผู้บริหาร โดยอ้างอิงถึงภาวการณ์ของตลาด สภาพแวดล้อมการดำเนินงาน ความรู้เกี่ยวกับอุตสาหกรรม และข้อมูลอื่นที่ได้รับ  ประเมินความเหมาะสมของวิธีการประเมินมูลค่า และค่าตัวแปรทางการเงินที่ใช้ในการกำหนด อัตราคิดลด รวมถึงทดสอบการคำนวณ และ การประเมินความเพียงพอของการเปิดเผยข้อมูล ตามมาตรฐานการรายงานทางการเงินที่เกี่ยวข้อง |



| การวัดมูลค่าสินค้าคงเหลือ | การวัดมูลค่าสินค้าคงเหลือ |

| อ้างถึงหมายเหตุประกอบงบการเงินข้อ 3 (ซ) และข้อ 7 ของงบการเงินรวมและงบการเงินเฉพาะกิจการ | อ้างถึงหมายเหตุประกอบงบการเงินข้อ 3 (ซ) และข้อ 7 ของงบการเงินรวมและงบการเงินเฉพาะกิจการ |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| สินค้าคงเหลือของกลุ่มบริษัทและบริษัทมียอดคงเหลือที่มีนัยสำคัญต่องบการเงินรวมและงบการเงินเฉพาะกิจการ โดยวัตถุดิบและสินค้าสำเร็จรูปเป็นสินค้า โภคภัณฑ์ที่มีความผันผวนของราคาที่มีนัยสำคัญ ซึ่งอาจทำให้มูลค่าสุทธิที่จะได้รับต่ำกว่าราคาทุน และส่งผลให้มีการปรับลดมูลค่าสินค้าคงเหลือ  ข้าพเจ้าจึงพิจารณาว่าเรื่องดังกล่าวเป็นเรื่องสำคัญในการตรวจสอบ | วิธีการตรวจสอบของข้าพเจ้ารวมถึง ทำความเข้าใจและประเมินการออกแบบการควบคุมภายในและการนำการควบคุมภายในไปปฏิบัติ ตลอดจนการทดสอบประสิทธิผลของการควบคุมภายในที่เกี่ยวข้องกับการวัดมูลค่าของสินค้าคงเหลือ   ประเมินความเหมาะสมของวิธีการคำนวณมูลค่าสุทธิที่จะได้รับของสินค้าคงเหลือ ณ วันสิ้นรอบระยะเวลารายงาน พิจารณาความสมเหตุสมผลของราคาตลาดโดยเปรียบเทียบกับราคาที่คาดว่าจะขายของสินค้าโภคภัณฑ์ และการทดสอบความถูกต้องในการคำนวณ  ประเมินความเพียงพอของการเปิดเผยข้อมูลที่เกี่ยวกับประมาณการค่าเผื่อการปรับมูลค่าสินค้าคงเหลือในหมายเหตุประกอบงบการเงิน |



| การด้อยค่าของที่ดิน อาคารและอุปกรณ์ เงินลงทุนในบริษัทย่อยและเงินลงทุนในการร่วมค้า | การด้อยค่าของที่ดิน อาคารและอุปกรณ์ เงินลงทุนในบริษัทย่อยและเงินลงทุนในการร่วมค้า |

| อ้างถึงหมายเหตุประกอบงบการเงินข้อ 3 (ค) 3 (ญ) 3 (ฑ) ข้อ 8 เงินลงทุนในบริษัทย่อย ข้อ 9 เงินลงทุนใน การร่วมค้าและบริษัทร่วม และข้อ 12 ที่ดิน อาคารและอุปกรณ์ของงบการเงินรวมและงบการเงินเฉพาะกิจการ | อ้างถึงหมายเหตุประกอบงบการเงินข้อ 3 (ค) 3 (ญ) 3 (ฑ) ข้อ 8 เงินลงทุนในบริษัทย่อย ข้อ 9 เงินลงทุนใน การร่วมค้าและบริษัทร่วม และข้อ 12 ที่ดิน อาคารและอุปกรณ์ของงบการเงินรวมและงบการเงินเฉพาะกิจการ |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| เนื่องจากปัจจัยทางธุรกิจที่เกิดจากสภาวะเศรษฐกิจถดถอย การปรับตัวลดลงของความต้องการใช้ผลิตภัณฑ์ที่มีผลทำให้เกิดภาวะอุปทานมากกว่าอุปสงค์ในระยะยาวและสถานการณ์การแข่งขันที่รุนแรง กลุ่มบริษัทได้พิจารณาว่ามีข้อบ่งชี้การด้อยค่าเกิดขึ้น  โดยในปี 2567 กลุ่มบริษัทได้เริ่มกระบวนการปรับปรุงโครงสร้างทางธุรกิจของบริษัทย่อยทางอ้อม ในบริษัท Vencorex France S.A.S.U. และ Vencorex TDI S.A.S.U. ในชั้นศาล ตามกฎหมายของประเทศฝรั่งเศส | วิธีการตรวจสอบของข้าพเจ้ารวมถึง ทำความเข้าใจกระบวนการการระบุข้อบ่งชี้ของการด้อยค่าและกระบวนการการทดสอบการด้อยค่าของผู้บริหาร ทำความเข้าใจแผนกลยุทธ์ของกลุ่มบริษัทและทดสอบมูลค่าของมูลค่าที่คาดว่าจะได้รับคืนของสินทรัพย์ตามแผนกลยุทธ์ดังกล่าว |

| เรื่องสำคัญในการตรวจสอบ | ได้ตรวจสอบเรื่องดังกล่าวอย่างไร |

| ภายใต้กระบวนการนี้ ธุรกิจของบริษัทย่อยทางอ้อมดังกล่าวจะถูกจำหน่ายออก กลุ่มบริษัทได้บันทึกขาดทุนจากการด้อยค่าของบริษัททั้งสองแห่ง รวมถึงของกลุ่มบริษัท Vencorex จำนวน 7,898 ล้านบาทในงบกำไรขาดทุนรวม  สำหรับที่ดิน อาคารและอุปกรณ์รวมถึงสินทรัพย์อื่นที่เกี่ยวข้องกับธุรกิจเหล่านี้ โดยใช้วิธีมูลค่ายุติธรรมหักต้นทุนในการจำหน่าย และบริษัทยังได้บันทึกขาดทุนจากการด้อยค่าจำนวน 10,000 ล้านบาท สำหรับเงินลงทุนในบริษัทย่อยในงบกำไรขาดทุนเฉพาะกิจการ  นอกจากนี้ กลุ่มบริษัทได้ตัดสินใจถอนตัวจากธุรกิจของการร่วมค้าในบริษัท พีทีที อาซาฮี เคมิคอล จำกัด โดยการร่วมค้าได้มีการประกาศยุติการดำเนินธุรกิจดังกล่าวแล้ว กลุ่มบริษัทได้บันทึกส่วนแบ่งขาดทุนของการ ร่วมค้าที่ใช้วิธีส่วนได้เสียจำนวน 9,449 ล้านบาทใน งบกำไรขาดทุนรวม ซึ่งประกอบด้วยผลการดำเนินงาน ผลขาดทุนจากการด้อยค่าของสินทรัพย์ของการร่วมค้า โดยใช้วิธีมูลค่ายุติธรรมหักต้นทุนในการจำหน่าย และบริษัทยังได้บันทึกขาดทุนจากการด้อยค่าจำนวน 996 ล้านบาท สำหรับเงินลงทุนในการร่วมค้าในงบกำไรขาดทุนเฉพาะกิจการ  เนื่องจากผลขาดทุนจากการด้อยค่ามีสาระสำคัญและเกี่ยวข้องกับการใช้ดุลยพินิจที่สำคัญ ดังนั้น ข้าพเจ้าจึงพิจารณาว่าการระบุข้อบ่งชี้และการวัดมูลค่าของการด้อยค่าเป็นเรื่องสำคัญในการตรวจสอบของข้าพเจ้า | ทดสอบข้อสมมติที่สำคัญที่สนับสนุนการประมาณการมูลค่าที่คาดว่าจะได้รับคืนของผู้บริหาร โดยอ้างอิงถึงภาวการณ์ของตลาด สภาพแวดล้อมการดำเนินงาน ความรู้เกี่ยวกับอุตสาหกรรม สัญญาที่เกี่ยวข้องและข้อมูลอื่นที่ได้รับ ประเมินความเพียงพอของการเปิดเผยข้อมูลตามมาตรฐานการรายงานทางการเงิน |